Paartjie dood in badkamer gevind | Maroela Media
Prem Balram, woordvoerder van Reaction Unit South Africa, het gesê dié gemeenskapspolisiëringsforum is Maandag omstreeks 12:50 ontbied toe ŉ familielid deur ŉ venster by die huis ingekyk en bloed op die slaapkamervloer opgemerk het. “Beamptes is na die toneel ontbied en bevind al die deure is gesluit. Die slot by ŉ veiligheidshek is egter oopgeforseer.”
Beamptes het deur ŉ oop venster toegang tot die huis bekom en ŉ plas bloed, wat met ŉ handdoek bedek is, by die ingang van die slaapkamer aangetref. ŉ Bloedspoor het RUSA-beamptes na die badkamer gelei, wat ook gesluit was.
“Nadat hulle die deur oopgebreek het, het hulle op die liggame van Dhir Roy Singh (68) en sy 60-jarige vriendin, Kay, afgekom. Kay, ŉ voormalige inwoner van Redcliffe in Verulam, het met haar gesig na onder in die bad gelê. Haar hande was agter haar rug vasgebind,” het Balram verduidelik. “Sy is vermoedelik verwurg, maar dit moet bevestig word.”
Singh het op die vloer van die badkamer gelê. Hy het meswonde in sy nek gehad. “ŉ Knipmes, wat vermoedelik tydens die aanval gebruik is, is in die woonkamer gevind.”
Balram het gesê die huis is geplunder en ŉ televisiestel en Singh se donkergroen Toyota Conquest (registrasienommer LCD 560 GP) is gesteel.
Volgens familielede het hulle die paartjie Saterdagmiddag omstreeks 16:00 laas gesien by ŉ funksie in die gebied.
“Singh se werknemer het onraad vermoed toe hy Maandagoggend by die werk opgedaag het en die hek steeds gesluit was. Hy het aangeneem Singh, ŉ boer, is na die Verulam-mark toe. Singh se familie het later by die huis opgedaag en toe die bloed op die slaapkamervloer opgemerk.”
Kapt. Nqobile Gwala, woordvoerder van die polisie, het die voorval bevestig. “Die vrou het wurgmerke gehad en die man het steekwonde in sy nek gehad. Die motief vir die moord is nog nie bekend nie,” het Gwala gesê.
Kan iemand asb vir ons se waarheen moet ons gaan om veilig te wees? Daar is doelbewuste aksies teen alle vredeliewende mense in SA, van moorde tot inbrake en kapings, om van ons ontslae te raak. En geagte president is tjoepstil……
Dis so baie hartseer en so onnodig. Asb mense, beveilig julself. Ek weet partymaal is dit ontmoontlik. Hierdie is een wrede werêld.
Trump · 2 maande gelede
Stuur dit Buiteland toe en veral na Trump
Elena Wentzel · 2 maande gelede
Motief? watse motief hierdie mense het motiewe nie nodig nie. Dit lyk of hulle genot put uit die vrees vd inwoners en om eers die een dood te maak en dan die ander een!!!!!!
Hulle is wrede, gevoelose, haatgevulde monsters wat verseker genot put uit hul slagoffers se vrees en pyn. Psigopate.
Die motief vir die moord is egter nie bekend nie!!!!!!!!!!!!!!!!!!!!! WORD WAKKER!!!!!!
Ek is so bly ek werk nie vir ‘n Reaction Unit was op sulke tonele moet afkom nie. Ek dink dat enige beeld van ‘n moord in jou gedagtes vasgevang sal bly. Sterkte aan die manne en vroue wat se alledaagse werk dit is om op gru-tonele af te kom.
Dis seker nie dieselfde boer wat op Carte Blanche gepraat het oor grondbesetters op sy plaas – daar was woon erwe afgebaken op sy plaas. Die stamhoof het die besetters toestemming gegee om dit te doen, die besetters het R25 000 betaal per erf vd stamhoof.
Dalk is die ñ ander Indiër.
My innige simpatie aan die naasbestaandes.
Groenie · 2 maande gelede
Bring terug die doodstraf vir moord, verkragting en gewapende roof!